polyglot-tagger/wikipedia-language-snippets-filtered huggingface dataset:
ஆக்சுபோர்டு மற்றும் கலிபோர்னியாவில் உள்ள இரண்டு கதிர்க்கரிம ஆய்வகங்களில் இந்த ஷூ கி.மு. 3,500 க்கு முந்தையது என்று நிறுவப்பட்டது. இந்தக் காலக்கட்டமானது ஏட்சி பனிமனிதன் காலத்தைவிட, இந்த தோல் ஷுவின் காலம் சில நூறு ஆண்டுகள் பழையது. ஸ்டோன் ஹெஞ்சை விட 400 ஆண்டுகள் பழையது, மற்றும் கிசாவின் பெரிய பிரமிட்டைவிட 1,000 ஆண்டுகள் பழையது.
இந்த ஆராய்ச்சிக்கு தேசிய புவியியல் கழகம், சிட்ஜியன் அறக்கட்டளை, கோஃபெல்லர் அறக்கட்டளை, ஸ்டெய்ன்மெட்ஸ் குடும்ப அறக்கட்டளை, பூச்செவர் அறக்கட்டளை மற்றும் கலிபோர்னியா பல்கலைக்கழகத்தில் உள்ள கோட்சன் தொல்பொருள் நிறுவனம் ஆகியவை நிதியளித்தன . இந்தக் கண்டுபிடிப்புகள் 2010 சூன் 9 அன்று இதழில் வெளியிடப்பட்டன.
சிங்கப்பூர் தேசிய துடுப்பாட்ட அணி சர்வதேச கிரிக்கெட்டில் சிங்கப்பூர் குடியரசை பிரதிநிதித்துவப்படுத்தும் அணியாகும். சிங்கப்பூர் 1974 ஆம் ஆண்டு முதல் சர்வதேச கிரிக்கெட் கவுன்சில் இணை உறுப்பினர் ஆகியது. 1983 ஆம் ஆண்டு உருவாக்கப்பட்ட ஆசிய கிரிக்கெட் கவுன்சிலின் முக்கிய உறுப்பினராகவும் இது உள்ளது.
உயிருள்ள மற்றும் உயிரற்ற செயல்முறைகள் இரண்டும் உலகளாவிய 2 சுழற்சியில் கணிசமாக பங்களிப்பு செய்கின்றன. ஐதரோகார்பன் பிரிகை, நுண்ணுயிரிகளின் 2 உற்பத்தி மற்றும் வளிமண்டல ஒளிவேதியியல் செயல்முறைகள் முதலியன சுற்றுச்சூழலில் காணப்படும் 2 வாயுவின் மிகப்பெரிய ஆதாரங்களாக்க் கருதப்படுகின்றன. உயிரியல் செயல்முறைகளே வளிமண்டல 2 வாயுவை மூழ்கடிக்கும் ஆற்றல்மிக்க காரணிகளாகும். மேலும், 2 வாயுவின் மிக முக்கியமான உயிர்வினையியல் பங்கு ஓர் உயிரியல் எரிபொருளாக பயன்படுவது ஆகும்.
2 என்பது ஒரு சுவடு அளவு இரண்டாம்நிலை பைங்குடில் வாயு ஆகும், இது மீத்தேன் அகற்றப்படுவதைத் தடுக்கிறது. ஐதராக்சில் இயங்குறுப்புகளுடன் 2 இடைவினைபுரிந்து அவற்றை நீராக ஒடுக்கம் செய்கிறது. ஒருவேளை முதலில் வளிமண்டலத்திலுள்ள 2 இடைவினை புரிந்த்தென்றால் ஐதராக்சில் இயங்குறுப்பு குறிப்பாக மீத்தேனை பின்வரும் சமன்பாட்டில் கண்டவாறு ஆக்சிசனேற்றம் செய்து நீக்குகிறது.
இதன் குறைவான மூலக்கூறு எடை ஐதரசனால் பூமியின் வளிமண்டலத்தை விட்டு வெளியேற்ற முடியும். இவ்வெளியேற்றம் கடந்த காலத்தில் பெரும் அளவில் ஏற்பட்டது என்பதாகப் பரிந்துரைக்கப்பட்டது. இதனாலேயே இன்று பூமி பெரும்பாலும் மீள முடியாத ஆக்சிஜனேற்ற நிலையில் இருக்கிறது .
ஐதரசன் சுழற்சி என்பது பிரபஞ்சத்தில் மிக அதிகமாக காணப்படும் தனிமமான ஐதரசன் பூமியில் உள்ள உயிருள்ள மற்றும் உயிரற்ற அமைப்புகள் இரண்டிலும் கொண்டுள்ள முக்கியப் பங்குடன் தொடர்புடையது ஆகும்.
தொடருந்து நிலையங்களிலும்]] காய்கறி விற்பனை செய்து தன் கல்வி செலவை ஈடுகட்டினான். பின்னர் சவுதி அரேபியாவிற்கு பணிக்கு சென்ற தெல்கி, 7 ஆண்டுகளுக்குப் பின்னர் இந்தியா திரும்பினான். சவுதியில் இருந்து திரும்பிய நிலையில் அப்துல் கரீம் தெல்கியின் கவனம் சட்டவிரோத செயல்கள் மீது திரும்பியது.
அப்துல் கரீம் தெல்கி கோடிக்கணக்கான இந்திய ரூபாய் மதிப்புள்ள அரசு முத்திரைத் தாள்களை போலியாக அச்சடித்து வெளியிட்ட வழக்கில் நீதிமன்றத்தால் தண்டனையளிக்கப்பட்டு, 13 ஆண்டுகள் சிறையில் கழித்து பல்வேறு நோய்கள் காரணமாக 23 அக்டோபர் 2017-இல் இறந்தவர்.
முதன்முதலில் போலி பாஸ்போர்ட் தயாரிப்புத் தொழிலில் ஈடுபட்டு வந்த அப்துல் கரீம் தெல்கி, இந்தியாவில் பத்திரப்பதிவுக்கு தேவையான முத்திரைத்தாள்களுக்கு நல்ல தேவை இருந்தும், அவை குறைந்த அளவிலேயே மக்களின் பயன்பாட்டிற்கு கிடைத்து வந்ததையும் கவனித்தான்.
இதன் காரணமாக போலியாக முத்திரைத்தாள் அச்சடிக்க தொடங்கினான் தெல்கி. ரூபாய் 10 முதல் 100 வரையிலான மதிப்புகளில் போலி முத்திரைத்தாள் அச்சடித்து விற்பனை செய்து வந்த தெல்கியின் செயலை அதிகாரிகள் கண்டுகொள்ளாததால் கர்நாடகாவையும் கடந்து தனது தொழிலை நாடு முழுவதும் பரப்பினான்.
அக்கால கட்டத்தில் முத்திரைத்தாள்கள் அனைத்தும் நாசிக்கில் உள்ள அரசு அச்சு மையத்திலேயே அச்சடிக்கப்பட்டன. அரசு அச்சு மையத்தில் பணியாற்றிய சிலரின் உதவியுடன் போலி முத்திரைத்தாள் தயாரிக்க தேவையான பழைய அச்சுக் கருவிகளையும், மையையும் பெற்றான்.
10 ஆண்டுகளுக்கும் மேலாக முத்திரைத்தாள் மோசடியில் கோலோச்சிய தெல்கி காவல்துறை அதிகாரிகள், அரசியல்வாதிகள் என அதிகார வர்க்கத்தினரின் நெருக்கத்தால் இந்திய அளவில் மிகப்பெரிய முத்திரைத்தாள் மோசடி மன்னனாக உருவெடுத்தான்.
இருப்பினும் தெல்கி காவல்துறையினர் சிலரை சரிக்கட்டினான். இரண்டு வழக்குகள் மீதான விசாரணையும் போதுமான அளவுக்கு நிருபிக்கப்படாதால் அதிலிருந்தும் தப்பினான் தெல்கி.
முத்திரைத்தாள் மொத்தமாக கொள்முதல் செய்யும் வங்கிகள், காப்புறுதி நிறுவனங்கள், பங்கு வர்த்தக நிறுவனங்கள் மற்றும் 350 தனிநபர்கள் அவனுடைய இலக்காகின.
இந்த வகை மீன்கள், சுமார் 45 சென்டிமீட்டர் நீளமும் , மற்றும் 1. 6 கிலோகிராம் எடை வரையும் வளரக்கூடியதாக, அகந்த்நாத்தஸ் ஆஸெல்லாட்டஸ் உதாரணங்கள் அறிவிக்கப்பட்டுள்ளன. காடார்ந்த பகுதிகளில் பிடிக்கப்படும் இவ்வகை இனங்கள், பொதுவாக இருண்ட வால் பகுதியும் மற்றும் முதுகு துடுப்பு கீழ் மஞ்சள் வளைய புள்ளிகள் அல்லது பொட்டுக்கண் போன்ற வண்ணம் பூசப்பட்டு காணப்படும். மேலும் இந்த இனங்கள் அதன் நிறத்தை துரிதமாக மாற்றியமைக்கின்றன, இவற்றில் தனித்துவமான சடங்குகள் மற்றும் பிராந்தியங்களுடனான யுத்த நடத்தைகளை உருவாக்குவதற்கான ஒரு பண்புகளாக உள்ளது. இளம் ஆசுக்கர் மீன்கள், முதிர்ந்த மீன்களிடமிருந்து வேறுபட்ட வண்ணங்களைக் கொண்டிருக்கும், வெள்ளை மற்றும் செம்மஞ்சள்
இந்த அகந்த்நாத்தஸ் ஆஸெல்லாட்டஸ் இனங்கள், பெரு, எக்குவடோர், கொலம்பியா, பிரேசில், மற்றும் பிரெஞ்சு கயானா ஆகிய நாடுகளை பூர்வீகமாகக் கொண்டுள்ளது. மேலும் அமேசான் படுகை, அமேசான் ஆறு, புட்டுமயோ ஆறு , இரியோ நெக்ரோ , சோலிமோஸ் ஆறு , உகாயலி ஆற்று நீரோட்ட அமைப்புகள், மற்றும் ஓயாபோக் ஆற்றின் வடிகாலமைப்பு வாழிடமாக கொண்டுள்ளது. இந்த இனங்கள் வழக்கமாக அதன் இயற்கை சூழலில் மெதுவாக நகரும் வெள்ளை நீர் வாழ்விடங்கள் ஏற்படுத்துகின்றன, மேலும் மூழ்கிய கிளைகளின்கீழ் தங்குமிடம் காணப்படுகிறது. இவ்இனங்கள், குளிரான நீர், மற்றும் வெப்பநிலையில் அதன் தாங்க முடியாத வரம்புகளைக் கொண்டுள்ளது, குறைந்த மரண எல்லை 12. 9 பாகை செல்சியசு ஆகும்.
இந்த மீன் இனங்களை முதலில் 1831 ஆம் ஆண்டு, லூயிஸ் அகாசிஸ் என்பவரால் லோபோடேஸ் ஆஸெல்லாட்டஸ் என விவரிக்கப்பட்டது, அப்போது இந்த இனத்தை கடல் சார்ந்த உயிரினம் தவறுதலாக நம்பப்பட்டது; பின்னாளில் இது அஸ்ட்ரோனோடஸ் எனும் பேரினத்தின் வகையைச்சார்ந்ததாக அறியப்பட்டது. இந்த இனத்தில் பல இளநிலை மீன்கள் ஒத்திசைவுகளைக் கொண்டிருக்கின்றன: அவைகள், அகாரா கம்ப்ரெஸ்சஸ் ,
அகாரா ஹைப்போஸ்ட்டிகா, , அஸ்ட்ரோனாட்டஸ் ஆஸெல்லாட்டஸ் ஸீப்ரா , மற்றும் அஸ்ட்ரோனாட்டஸ் ஆர்பிகுலடஸ் போன்றவைகள் ஆகும்.
ஆசுக்கர் மீன் ; என்பது சிசிலிட் குடும்பத்திலிருந்து புலி ஆசுக்கர், வெல்வெட் சிச்லிட், மற்றும் பளிங்கு சிச்லிட் போன்ற பல பொதுவான பெயர்களில் அறியப்படுகிறது. தென் அமெரிக்காவின், வெப்ப மண்டல பகுதிகளில் இயற்கையாகவே வாழுகூடிய இவ்இனங்கள் , ஏ.செல்லடஸ் மாதிரிகள் பெரும்பாலும் உள்ளூர் சந்தைகளில் ஒரு உணவுவகை மீன் போன்று விற்பனைக்கு காணப்படுகின்றன. இந்த மீன் வகையை சீனா, ஆத்திரேலியா, மற்றும் ஐக்கிய நாடுகள் உள்ளிட்ட மற்ற பகுதிகளில், அறிமுகப்படுத்தப்பட்டுள்ளது.
தமிழ்நாடு அரசு தொழில்வளர்ச்சிக் கழகத்திற்குத் தலைவராகப் பணியாற்றினார். அப்பொழுது அந்நிறுவனத்தை ஸ்பிக்கின் பங்குதாராக மாற்றினார்.
தமிழ்நாடு அரசு தொழில் முன்னேற்றக் கழகத் தலைவராகப் பணியாற்றினார். அப்பொழுது ஓசூர் உள்ளிட்ட பல இடங்களில் தொழிற்பேட்டைகள் உருவாகக் காரணமாக இருந்தார்.
ஆ. பத்மநாபன் இந்திய ஆட்சிப்பணியாளருள் ஒருவர். மிசோரம் மாநிலத்தின் ஆளுநராகப் பதவிவகித்தவர். தமிழ்நாட்டுக்குத் தலைமைச்செயலாளராகப் பணியாற்றியவர். தொடக்கப்பள்ளி ஆசிரியர் ஆனந்தம் என்பவருக்கு 14-12-1928ஆம் நாள் பிறந்தவர். உடன்பிறந்தவர்கள் அறுவர். இவர் சென்னை பச்சையப்பன் கல்லூரியில் பயின்று கலைஇளவர், கலைமுதுவர் பட்டம் பெற்றவர். இந்திய ஆட்சிப்பணித் தேர்வில் தேர்ச்சியடைந்த முதல் தலித் இவரே ஆவார். 1940களில் முனைவர் அம்பேத்கர் சென்னைக்கு வந்திருந்தபொழுது அவரை மாணவராக இருந்த ஆ. பத்மநாபன் உரையாடியுள்ளார்.
ஆ. பத்மநாபனின் வாழ்க்கை வரலாற்றை பசுபதி தனராஜ் என்பவர் தொகுத்து "ஆ.பத்மநாபன் -ஆளுமையின் அரிய பரிமாணம்" என்னும் நூலாக வெளியிட்டுள்ளார்.
இந்த தொடரில் கலக்கப்போவது யாரு நிகழ்ச்சியில் பங்கு கொன்ற வினோத் பாபு என்பவர் வேல்முருகன் என்ற கதாபாத்திரத்தில் நடித்துள்ளார். இவர் சிவகாமி என்ற தொடரில் கதாநாயகனாக நடித்துள்ளார். இவருக்கு ஜோடியாக தெலுங்கு தொலைக்காட்சி நடிகை 'தேஜஸ்வினி' என்பவர் தமிழரசி என்ற கதாபாத்திரம் மூலம் தமிழ் தொலைக்காட்சித்துறைக்கு அறிமுகமாகிறார். நடிகை லதா ஒரு முக்கிய கதாபாத்திரத்தில் நடித்துள்ளார். அத்தியாயம் 221 முதல் இவருக்கு பதிலாக நடிகை நளினி நடித்துள்ளார். இவர்களுடன் அஸ்வந்த் திலக், சுபலட்சுமி, சஹானா செட்டி, தீபிகா போன்ற பலர் நடித்துள்ளார்கள்.
பணக்கார குடும்பத்தை சேர்த்த வேல்முருகன் சிறுவயதிலிருந்து பெற்றோரை இழந்த இவன் பாட்டியின் அரவணைப்பில் வளர்த்து வருகின்றான். யார் சொல்லையும் கேட்காத இவன் பாட்டியின் சொல்லுக்கு மட்டும் அடிபணிவான். முதல் சந்திப்பிலிருந்து எலியும் பூனையுமான வேல்முருகனுக்கும் தமிழரசிக்கும் திருமணம் செய்து வைக்க நினைக்கும் பாட்டி விஜயலக்ஷ்மி.
இருவருக்கும் அவர்கள் ஒரே குடும்பத்தை சேர்த்தவர்கள் என்றே தெரியாமல் ஒருவரை ஒருவர் காதலித்து வருகின்றனர். ஒரு கட்டத்தில் உண்மை தெரியவர பழைய பகை மீண்டும் வருகின்றதா?
சுந்தரி நீயும் சுந்தரன் நானும் என்பது விஜய் தொலைக்காட்சியில் 22 சூலை 2019 முதல் 20 மார்ச் 2021 வரை திங்கள் முதல் சனிக்கிழமை வரை பகல் 1 மணிக்கு ஒளிபரப்பான காதல் மற்றும் நகைச்சுவை காட்சிகள் நிறைந்த தொலைக்காட்சி நாடகத் தொடர் ஆகும். இந்த தொடரை அப்துல் கபீஸ் என்பவர் இயக்க வினோத் பாபு மற்றும் தேஜஸ்வினி ஆகியோர் முன்னணி கதாபாத்திரத்தில் நடித்துள்ளார்கள். இந்த தொடர் 20 மார்ச்சு 2021 முதல் 405 அத்தியாயங்களுடன் நிறைவு பெற்றது.
நடுத்தர குடும்பத்தில் பிறந்த தமிழரசி தனது தாய், இரண்டு சகோதரிகள் மற்றும் தாத்தாவின் அரவணைப்பில் வளர்த்து வருகின்றாள். இவள் ஒரு பள்ளி ஆசிரியரும் ஆவார். இவளுக்கும் அவளது தங்கைகளுக்கு அவர்களின் அப்பா எப்படி இறந்தார் என்ற விடயம் தெரியாமல் வளர்த்து வருகின்றனர்.
கோவை கோட்டத்தின் மூலம் மூன்று மண்டலங்களில் கோவை, ஈரோடு, திருப்பூர் ஆகிய மூன்று மாநகராட்சிகளில் பேருந்து சேவை வழங்கப்படுகிறது. இதில் கோயம்புத்தூர் மாநகராட்சி பகுதிகளில் மாநகர் போக்குவரத்து கழகம் தனது சேவையை வழங்குகிறது. மேலும் திருப்பூர், ஈரோடு ஆகிய மாநகரங்களுக்கு சாதாரண கட்டணத்தில் மாநகரப் பேருந்துகள் இயக்கப்படுகிறது.
சுதந்திர இந்தியாவில் தமிழகத்தில் 1965-ஆம் ஆண்டு கோவையைத் தலைமையிடமாகக்கொண்டு சேரன் போக்குவரத்து கழகம் என்ற பெயரிலும் ஈரோட்டைத் தலைமையிடமாகக்கொண்டு ஜீவா போக்குவரத்து கழகம் என்ற பெயரிலும் உதகையைத் தலைமையிடமாகக்கொண்டு பாரதியார் போக்குவரத்து கழகம் என்ற பெயரிலும் பேருந்துகள் இயங்கிக்கொண்டு இருந்தது.
தமிழ்நாடு அரசுப் போக்குவரத்து கழகம் - கோவை என்பது தமிழ்நாட்டில் தமிழ்நாடு அரசுப் போக்குவரத்துக் கழகத்தில் அமைந்துள்ள எட்டு போக்குவரத்து கழகங்களில் ஒன்றாகும். இதன் தலைமையகம் நெம் 43,மேட்டுப்பாளையம் சாலை,கோயம்புத்தூர் ஆகும்.
பின்பு அவைகளை ஒருங்கிணைந்த போக்குவரத்து கழகமாக 1997 -ஆம் ஆண்டு தமிழ்நாடு அரசு போக்குவரத்து கழகம் - கோவை என பெயர் மாற்றம் செய்யப்பட்டு விளங்குகிறது.
தற்போது ஜம்மு-வைஷ்ணதேவி கோயில்-உதம்பூரை இணைக்கும் இருப்புப் பாதை அமைக்கும் பணிகள் முடிவடைந்து தொடருந்துகள் இயக்கப்படுகிறது. கற்றா நகரத்திலிருந்து, பனிஹால் வரையிலான 67 கிமீ நீளத்திற்கு இருப்புப் பாதைகள் அமைக்கும் பணிகள் 2019-இல் முடிவடைந்துள்ளது. 2011-இல் இந்த இருப்புப் பாதைத் திட்டம் குப்வாரா வரை நீட்டிக்கத் திட்டமிடப்பட்டுள்ளது. மேலும் ஜம்முவின் இராம்பன் மாவட்டத்தில் உள்ள பனிஹால்-காசிகுண்ட்-அனந்தநாக்-ஸ்ரீநகர், பட்காம் மற்றும் பாரமுல்லா நகரங்களை இணைக்கும் இருப்புப் பாதை பணிகள் முடிவடைந்து தொடருந்துகள் இயக்கப்படுகிறது. இதில் விடுபட்ட வைஷ்ணதேவி-பனிஹால் நகரங்களை இணைக்கும் பணிகள் 2021-இல் முடிவடையும். மேலும் இந்த இருப்புப் பாதை அமைக்கும் திட்டம் குப்வாரா வரை நீட்டிக்கத் திட்டமிடப்பட்டுள்ளது.
ஜம்மு-ஸ்ரீநகர்-பாரமுல்லா இருப்புப் பாதை இந்தியாவின் ஜம்மு காஷ்மீர் பகுதியில் அமைந்த காஷ்மீர் பள்ளத்தாக்கில் உள்ள பாரமுல்லா - ஸ்ரீநகர் பகுதிகளை, ஜம்முவுடன் இணைக்கும் 356 கிமீ நீளம் கொண்ட இருப்புப் பாதை, ரூபாய் 10,000 கோடி மதிப்பில் அமைக்கும் திட்டம் 2002-ஆம் ஆண்டு முதல் செயல்படுகிறது. இந்த இருப்புப் பாதை அமைக்கும் திட்டம் முழுவதும் முடிவடைந்த பிறகு புதுதில்லியிலிருந்து - ஸ்ரீநகரை 14 மணி நேர பயண நேரத்தில் அடையலாம்.
இருப்புப் பாதையின் தொலைவை குறைக்க வேண்டி, இமயமலையின் பிர் பாஞ்சல் மலைத்தொடரில் பல இடங்களில் மலையைக் குடைந்து சுரங்கங்கள் அமைக்கப்படுகிறது. அவைகளில் ஒன்று 12 கிமீ நீளம் கொண்ட பீர் பாஞ்சால் சுரங்க இருப்புப்பாதை ஆகும்.
ஜம்மு-ஸ்ரீநகர்-பாரமுல்லா இருப்புப் பாதையில் 30 தொடருந்து நிலையங்கள் அமைக்கப்படுகிறது. இவ்வழித்தடத்தில் நாள் ஒன்றுக்கு 10-12 தொடருந்துகள் இயக்கத் திட்டமிடப்பட்டுள்ளது.
இந்த தொடரின் கதை அமெரிக்காவிலிருந்து வரும் சந்தோஷ், தனது சிறுவயது தோழியான கண்மணியை காண்கின்றான். ஆனால் அவனுக்கு தெரியாது அவள் வாய் பேசமுடியாத பெண் என்று. தான் பெண்ணாகப் பிறந்து விட்டதால் அலட்சியப் படுத்தும் அப்பாவை நினைத்து ஏங்கும் மகளான கண்மணியை எப்படி அப்பாவுடன் சேர்த்து வைத்து விட்டு, அவளையே கரம் பிடிக்க போகிறான் சந்தோஷ் என்பது தான் கதை.
காற்றின் மொழி என்பது விஜய் தொலைக்காட்சியில் அக்டோபர் 7, 2019 முதல் ஏப்ரல் 10, 2021 திங்கள் முதல் சனி வரை மாலை 6 மணிக்கு ஒளிபரப்பான தொலைக்காட்சி நாடகத் தொடர் ஆகும். இது மா தொலைக்காட்சியில் ஒளிபரப்பாகும் 'மௌனராகம்' என்ற தெலுங்கு மொழித் தொடரின் மறு ஆக்கம் ஆகும்.
இந்தத் தொடரில் சஞ்சீவ் மற்றும் 'பிரியங்கா' ஆகியோர் முதன்மை கதாபாத்திரத்தில் நடிக்க, 'ராம் குமார் தாஸ்' என்பவர் இயக்கியுள்ளார். இந்தத் தொடர் 10 ஏப்ரல் 2021 முதல் 331 அத்தியாயங்களுடன் நிறைவு பெற்றது.
பிராம்பிள் கே , மைசாப் கவுர், மசராம்கூர் அல்லது பரமகி என்றும் அழைக்கப்படுவது, குயின்ஸ்லாந்தின், டோரஸ் ஸ்ட்ரெய்ட் தீவுகளின் வடகிழக்கு விளிம்பிலும், பெருந் தடுப்புப் பவளத்திட்டு ரீப்பின் வடக்கு முனை ஆகும். இது ஆஸ்திரேலிய தீவின் தொலை வடக்குப் பகுதியாகும் . இதற்கும் பப்புவா நியூ கினியாவின் பிளை ஆற்றின் கழிமுகத்திற்கும் தென்கிழக்கு பக்கமாக தொலைவே உள்ளது.
1862 ஆம் ஆண்டில், ஆங்கிலோ-ஆஸ்திரேலிய குவானோ நிறுவனத்திற்கு ஒரு சுரங்க குத்தகை இங்கு வழங்கப்பட்டது. குறைந்த தர பாஸ்பேடிக் பாறை சுரங்கத்திற்கு அவ்வப்போது படகுகள் வரும். ஆனால் அதன் குறைந்த தரம் காரணமாக, இங்கு நிரந்தர தளம் உருவாக்கப்படவில்லை.
இத்தீவின் பெயரான பிராம்பிள் கே என்ற பெயரானது ஐரோப்பிய நில அளவையாளரான எச்.எம்.எஸ். பிரம்பிள் என்பவரின் பெயரைக் கொண்டு இடப்பட்டது. இவர் 1854 ஏப்ரலில் இத்தீவுக்கு வந்த்தார்.
ஆரம்பத்தில், ஆனந்த் மிகவும் இருண்ட நிறம் கொண்டவர் என்று உமா நினைக்கிறார்; ஆனால் விரைவில் அவளுடைய உணர்வுகள் அன்பாக மாறும். ஆனந்த் மற்றும் உமா ஆகியோரின் திருமணத்திற்கு ஒப்புக் கொண்டதாக நினைத்து திலகாவதி ஏமாற்றுகிறாள்; இரகசியமாக உமாவை வேறொருவருடன் திருமணம் செய்து கொள்ள திட்டமிட்டுள்ளார்.
அடுத்த முறை அவர்கள் சந்திக்கும் போது, ​​ஆனந்த் மகிழ்ச்சியுடன் கல்யாணியை திருமணம் செய்து கொண்டதாகவும் , 2 ஆம் வகுப்பு படிக்கும் குழந்தையுடன் உமாவும் பார்க்கிறாள். அவளும் சந்தோஷமாக திருமணம் செய்து கொண்டதாகவும், இரண்டு குழந்தைகளைப் பெற்றதாகவும் உமா குறிப்பிடுகிறார்.
உண்மையில், கல்யாணி ஆனந்தை திருமணம் செய்து கொள்ளவில்லை, ஆனால் வேறு ஒருவருடன் திருமணம் செய்து கொண்டார். மேலும், கல்யாணியும் அவரது கணவரும் உண்மையில் சாலையில் குடிபோதையில் கிடந்த ஆனந்தை காப்பாற்றியுள்ளனர். எனவே ஆனந்த் அவர்களுடனும் அவர்களது குழந்தையுடனும் தங்கினார்.
ஆனந்த் தொடர்ச்சியாக ஆறு ஆண்டுகள் மோட்டார் சைக்கிள் போட்டி சாம்பியன் ஆவார். சாம்பியன்ஷிப்பை வெல்வது அவரை உலகா க்கு அறிமுகப்படுத்துகிறது , அவர் திலகாவதி என்ற ஒரு பெருமைமிக்க, பணக்கார பெண்ணின் மகள் .
புதுக்கவிதை , எஸ். பி. முத்துராமன் இயக்கத்தில் 1982 இல் வெளிவந்த காதல் திரைப்படம். 1976 இல் கன்னடத்தில் வெளிவந்த "நா நின்ன மரேயலரே" திரைப்படத்தின் மறுதயாரிப்பே இப்படம்.
இதற்கிடையில், தீபாவளி பண்டிகை கொண்டாட்டங்களுக்காக கல்யாணி உமாவை தனது வீட்டிற்கு அழைக்கிறார், அங்கு அவர் ஒரு ரகசியத்தை வெளிப்படுத்துகிறார்.
இந்த நிறுவனத்தில் பட்டம் பெற்ற முக்கிய கலைஞர்களில் குறிப்பிடத்தக்கவர்கள் தேவி பிரசாத் ராய் சௌத்தரி , எஸ். தனபால் , கே. சி. எஸ். பணிக்கர், கே. எம். கோபால் , ஏ. பி. சந்தனராஜ் , எல். முனுசாமி , கே. எம். ஆதிமூலம் , ஆர்.கிருஷ்ண ராவ் , கானாயி குஞ்ஞிராமன் , நம்பூதிரி , டி. கே. பத்மினி , ஆர். எம். பழனியப்பன் , ட்ரொட்ஸ்கி மருது ; பி. எஸ் தேவநாத் , எஸ். எஸ்தர் ராஜ் , ஜி. செல்வராஜ் , சந்துரு , எபினேசர் சுந்தர் சிங் , எஸ். இராஜ்குமார், , எம். பாலசுப்பிரமணியன், வி. ஆர். கார்த்திகேயாராயன் , இணை பேராசிரியர், என்ஐஎஃப்டி, சென்னை, ஜவுளி அமைச்சகம், இந்திய அரசு, எஸ். மைக்கேல் இருதயராஜ் , எம். ராமலிங்கம் , அருள்தாஸ் , ராதாகிருஷ்ணன் நடராசபிள்ளை , சிவகுமார் , வி. இராசேந்திரன் பிரபல கலைஞர், முன்னாள் மண்டல இயக்குனர் , இந்திய ஜவுளி அமைச்சகம்), சையத் தாஜுதீன் , கே. ராமானுஜம் , டி. ஆர். கே கிரண் , மற்றும் பா. ரஞ்சித் . சி. கிருஷ்ணசாமி , பெனிதா பெர்சியால் , ஆர்.மகேஷ் , மோனிகா முனைவர். வெ. ஜெயஶ்ரீ ஆகியோராவர்.
இந்தியாவில் பிரித்தானிய ஆட்சியின் போது, மதராசில் பல திறமையான ஓவியர்கள் இருந்ததை ஆட்சியாளர்கள் கண்டறிந்தனர். மதராசிலும் அதைச் சுற்றியும் ஆங்கிலேயர்கள் தங்கள் குடியேற்றத்தை நிறுவிய காலக்கட்டத்தில், இலண்டனில் உள்ள கலை ஆர்வலர்கள் இந்தியர்களின் பண்பாட்டையும் கலைகளையும் அறிந்துகொள்ள ஆர்வம் காட்டியதை, சென்னை அரசாங்கம் உணர்ந்தது. அவர்களின் எதிர்பார்ப்புகளை பூர்த்தி செய்யும் விதமாக சென்னை ஜார்ஜ் டவுனில் ஒரு நிறுவனத்தை நிறுவ முடிவு செய்யப்பட்டது. முதலில் பாரம்பரிய கலைஞர்களைக் கொண்டு மட்பாண்டப் பொருட்கள், தாமிரப் பொருட்கள், தச்சுப் பொருட்கள், ஓவியங்கள் போன்றவற்றை உருவாக்கப்பட்டன, இவர்களின் கலைப் பணிகள் இங்கிலாந்து இராணியின் அரண்மனைகளுக்கு அனுப்பப்பட்டன. இந்த நிறுவனமானது மெட்ராஸ் பல்கலைக்கழகத்திற்கு முன்னதாக இந்தியாவின் முதல் கலைப் பள்ளியாக தன்னை நிலைநிறுத்திக்கொண்டது. பள்ளியானது சென்னை பிராட்வேயில் அமைந்திருந்தது. 1852 ஆம் ஆண்டில், பூந்தமல்லி சாலையில் நான்கு ஏக்கர் பரப்பளவுள்ள தற்போதைய வளாகத்திற்கு மாற்றப்பட்டது.
அரசு கவின்கலைக் கல்லூரி என்பது இந்தியாவின் பழமையான ஓவியப் பள்ளியாகும். இந்த நிறுவனம் 1850 ஆம் ஆண்டில் அறுவை சிகிச்சை மருத்தவரான அலெக்சாண்டர் ஹண்டர் என்பவரால் தனியார் ஓவியப் பள்ளியாக நிறுவப்பட்டது. இது 1852 ஆம் ஆண்டில், அரசாங்கத்தால் கையகப்படுத்தப்பட்டது. பின்னர் இது அரசு தொழில்துறை கலைப் பள்ளி என பெயர் மாற்றப்பட்டது. 1962 ஆம் ஆண்டில், இது அரசு கலை மற்றும் கைவினைப் பள்ளி மற்றும் அரசு கலை மற்றும் கைவினைக் கல்லூரி என பெயர் மாற்றப்பட்டது. இறுதியாக தற்போது உள்ள பெருக்கு மாற்றப்பட்டது.
இங்கு ஓவியம், சிற்பம், காட்சித் தொடர்பியல், வணிக ஓவியங்கள், ஆடை வடிவமைப்பு, வரைகலை, மட்பாண்டக் கலை ஆகியவற்றில் இளங்கலை நுண்கலை படிப்புகள் வழங்கப்படுகின்றன. மேலும் இங்கு ஓவியம், காட்சி தொடர்பியல், ஆடை வடிவமைப்பு, மட்பாண்டக் கலை போன்றவற்றில் முதுகலைப் படிப்புகள் வழங்கப்படுகிறது. 2009 ஆம் ஆண்டில் இருந்து, சிற்பக்கலையில் முதுகலைப் பட்டப் படிப்பு தொடங்கப்பட்டது.
1928 ஆம் ஆண்டில், தேவி பிரசாத் ராய் சௌத்தரி அதன் துணை முதல்வராக இணைந்தார், 1929 இல், அவர் அதன் முதல் இந்திய முதல்வராக உயர்ந்தார். இவர் 1957 வரை முதல்வராக நீடித்தார். அவருக்குப் பிறகு கே. சி. எஸ். பணிக்கர், ஆர். கிருஷ்ணா ராவ், எஸ். தனபால், கே. எல். முனுசாமி, ஏ. பி. சந்தனராஜ், சி. ஜே. அந்தோனி தாஸ் உள்ளிட்ட பல பிரபல கலைஞர்கள் முதல்வராக பதவி வகித்தனர் .
1966 ஆம் ஆண்டில், முன்னாள் முதல்வர் கே. சி. எஸ். பணிக்கர், அவரது மாணவர்கள் மற்றும் கல்லூரியுடன் தொடர்புடைய சில கலைஞர்களுடன் இணைந்து, சென்னைக்கு அருகே சோழமண்டலம் கலைஞர்கள் கிராமத்தை நிறுவினார், இது தற்போதும் இந்தியாவின் மிகப்பெரிய 10 கலை தருணங்களில் ஒன்றாகக் கருதப்படுகிறது.
ஒரு நீதிபதியாக, அவர் அரசியல் மற்றும் பொதுமக்கள்மீது சட்டத்தின் விதிகளை பாதுகாப்பதற்காக ஒரு வலுவான சுதந்திரமான நிலைப்பாட்டைக் கொண்டிருந்தார். ஒரு வழக்கில், இந்தியாவின் உறுதியான நடவடிக்கை திட்டத்தின் ஒரு அம்சத்தின் அரசியலமைப்பைத் தீர்மானிப்பதற்காக அவர் அழைக்கப்பட்டார். ஆராய்ச்சிக் படிப்பிற்கான சேர்க்கைக்கு ஒதுக்கீட்டின் ஒரு முறையை அமுல்படுத்துவதற்கு பல்கலைக்கழகங்களைத் தேவைப்படும் நாளில் அரசாங்கம் முன்வைக்கப்பட்டது. இதன் அர்த்தம் கிடைக்கக்கூடிய இடங்கள், அவர்களின் சாதி மற்றும் மத அடிப்படையிலான மாணவர்களுக்கு ஒதுக்கப்பட்டிருக்கும். நீதிபதி சுஜாதா மனோகர் இதை வன்மையாக எதிர்த்தார். மாணவர்களின் தகுதிக்கேற்றவாறு இட ஒதுக்கீடு அமைய வேண்டும் என தீர்ப்பளித்தார். இதனால் சில பிரிவு மக்களிடமிருந்து ஒரு வலுவான எதிர்ப்பு ஏற்பட்டு, ஒரு பொது நிகழ்ச்சியில் அவரது கொடும்பாவி எரிக்கப்பட்டது.
சுஜாதா, தனது 20 ஆண்டு கால நடைமுறையில், பொதுமக்களிடமிருந்தும், நன்மதிப்பிற்குரிய பணியிடத்திலும், நற்பெயரை பெற்றமையால் 1978 ஆம் ஆண்டில், பாம்பே உயர்நீதிமன்ற நீதிபதியாக நியமிக்கப்பட்டார். அந்த நீதிமன்றத்தின் முதல் பெண் நீதிபதி என்ற பெருமையைப் பெற்றார். 1994 ஆம் ஆண்டு ஜனவரி மாதம், பாம்பாய் உயர் நீதி மன்றத்தின் முதன்மை நீதிபதியாக நியமிக்கப்பட்டார். 1994 ஆம் ஆண்டு ஏப்ரல் மாதம் கேரள உயர்நீதி மன்றத்தின் முதன்மை நீதிபதியாக நியமிக்கப்பட்டார் , மீண்டும் உயர்நீதிமன்ற நீதிபதியாக பதவி வகித்த முதல் பெண்மணி என்ற பெயரைப் பெற்றார். 16 ஆண்டுகள் கழித்து 1994-ம் ஆண்டு நவம்பர் மாத இறுதியில், உச்சநீதி மன்றத்தின் நீதிபதியாக நியமிக்கப்பட்டார். இவர் இந்திய நீதிமன்றத்தில் உயர் பதவியில் இருந்தார். 1999-ல் பதவியிலிருந்து ஒய்வு பெற்றார்.
ஆக்ஸ்போர்டில் படித்த பிறகு, லிங்கன்ஸ் இன் வழக்குரைஞர் கழகத்திற்கு அழைத்து வரப்பட்டார். அங்கு அனைத்து பாடங்களிலுள்ள பிரிவுகள் 1 & 2 இல் ஒரே நேரத்தில் தேர்வு எழுதி வெற்றி பெற்றார். அவர் 1958 ஆம் ஆண்டில் பாம்பே உயர் நீதிமன்றத்தில் நடைமுறையில் தொழில் பயிற்சி பெறுவதற்காக இந்தியாவிற்குத் திரும்பினார். முதலில் அவர் வர்த்தக ரீதியான வழக்குகளில் முக்கியமாகக் கையாளப்பட்டார். ஆனால் பல குடும்ப சட்ட வழக்குகளையும் அவர் சட்ட உதவித் திட்டங்களில் மேற்கொண்டார். இது இந்தியாவிற்கு ஒரு முறையான அரசு சட்ட உதவி திட்டத்திற்கு முன்னர் இருந்தது, எனவே அவர் தன்னுடன் 30 அரசு சாரா அமைப்புகளுடன் தன்னை ஈடுபடுத்திக் கொண்டார்.
சுஜாதா மனோகர், ஒரு வலுவான சட்டபூர்வ பின்னணி கொண்ட ஒரு குடும்பத்தில் பிறந்தார். அவரது தந்தையான கான்டிலால் தாகோரிதாஸ் தேசாய் குஜராத் உயர்நீதி மன்றத்தின் இரண்டாவது தலைமை நீதிபதியாக பதவி வகித்தார். சுஜாதா, மும்பையிலுள்ள எல்பின்ஸ்டன் கல்லூரியில் பட்டம் பெற்றார், பின்னர் ஆக்ஸ்போர்டு லேடி மார்கரெட் ஹாலுக்கு சென்றார். அங்கு அவர் தத்துவம், அரசியல் மற்றும் பொருளாதாரம் படித்தார்.
சுஜாதா மனோகர் என அறியப்படும் சுஜாதா வசந்த் மனோகர் இந்திய உயர்நீதிமன்றத்தின் ஓய்வு பெற்ற நீதிபதியாகவும் மற்றும் இந்திய தேசிய மனித உரிமைகள் ஆணையத்தின் முன்னாள் உறுப்பினராகவும் இருந்தார்.
இராணிப்பேட்டை இந்திய மாநிலமான தமிழ்நாட்டின் 38 மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிடம் இராணிப்பேட்டை ஆகும். இராணிப்பேட்டை மாவட்டம், 2019-ஆம் ஆண்டு ஆகத்து மாதம் 15-ஆம் தேதி வேலூர் மாவட்டத்திலிருந்து பிரிக்கப்பட்டது. தமிழ்நாட்டின் 36-ஆவது மாவட்டமாக, இம்மாவட்டத்தை 28 நவம்பர் 2019 அன்று தமிழக முதல்வர் முறைப்படி இராணிப்பேட்டையில் துவக்கி வைத்தார்.
இராணிப்பேட்டை மாவட்டத்தின் தெற்கே திருவண்ணாமலை மாவட்டம், கிழக்கே காஞ்சிபுரம் மாவட்டம் மற்றும் திருவள்ளூர் மாவட்டமும், மேற்கே வேலூர் மாவட்டம் மற்றும் வடக்கே ஆந்திர மாநிலத்தின் சித்தூர் மாவட்டமும் இதன் எல்லைகளாக அமைந்துள்ளன.
ராணிப்பேட்டை மாவட்டம் ராணிப்பேட்டை மற்றும் அரக்கோணம் என என 2 வருவாய் கோட்டங்களும், 6 வருவாய் வட்டங்களும், 18 குறுவட்டங்களும், 330 வருவாய் கிராமங்களும் கொண்டுள்ளது.
இம்மாவட்டம் 5 நகராட்சிகளையும், 9 பேரூராட்சிகளையும், 7 ஊராட்சி ஒன்றியங்களையும் மற்றும் 288 கிராம ஊராட்சிகளையும் கொண்டுள்ளது.
இச்சுரங்கப் பாதை 8.40 மீட்டர் அகலமும்; 7.39 மீட்டர் உயரமும் கொண்டது. மேலும் இச்சுரங்க இருப்புப் பாதையை ஒட்டி மூன்று மீட்டர் அகலம் கொண்ட சாலையும் அமைக்கப்பட்டுள்ளது.
இமயமலையின் பீர் பாஞ்சால் மலைத்தொடரில் 1760 மீட்டர் உயரத்தில் அமைந்த பனிஹால் கணவாய், பனிஹால் நகரத்துடன், மலைத்தொடரின் மறுபக்கத்தில் உள்ள அனந்தநாக் மாவட்டத்தின் காசிகுண்ட் நகரத்துடன் இணைக்கிறது. பனிஹால் கணவாயில் 2.8 கிமீ நீளமுள்ள ஜவகர் குகை 1956-இல் நிறுவப்பட்டது.
பேருந்துகள் காசிகுண்ட் – பனிஹால் நகரங்களுக்கிடையே உள்ள 35 கிலோ மீட்டர் நீள சாலை வழியாக பயணித்து கடக்க வேண்டும். ஆனால் இச்சுரங்க இருப்புப்பாதை மூலம் தொடருந்துகள் 17 கிலோ மீட்டர் பயணித்து கடக்கலாம்.
இது அனந்தநாக் மாவட்டத்தின் காசிகுண்ட் நகரத்திலிருந்து 35 கிமீ தொலைவில், தேசிய நெடுஞ்சாலை எண் 44 மீது உள்ளது. குவாசிகுண்ட் நகரத்திலிருந்து தொடருந்து மூலம் பனிஹால் செல்ல 18 கிமீ பயணத் தொலைவாகும்.
பனிஹால் , இந்தியாவின் ஜம்மு காஷ்மீர் மாநிலத்தின், இராம்பன் மாவட்டத்தில், இமயமலையின் பீர் பாஞ்சால் மலைத்தொடரில் 1647 மீட்டர் உயரத்தில் அமைந்த சிற்றூர் ஆகும்.
மலைவாழிடமான இவ்வூரில் காஷ்மீரி, உருது மற்றும் ஆங்கிலம் பேசப்படுகிறது. இவ்வூரில் உள்ள ஜவகர் குகை, ஜம்முவையும், காஷ்மீரையும் இணைக்கும் முக்கிய சுரங்கச் சாலையாகும்.
தமிழ் செல்வி என்ற கிராமத்து பெண் படிப்பில் மீது அதிகம் ஆர்வம் கொண்டு கிராமத்தில் இருந்து நகரத்திற்கு செல்கின்றாள். ஆனால் இவளுக்கு அவளது முறை மாமனை திருமணம் செய்து வைக்க இரு குடும்பத்தினரும் நிச்சயம் செய்கின்றனர். சந்தர்ப்ப சூழ்நிலையால் திருமணத்தன்று அமுதன் என்பவரை திருமணம் செய்யும் செல்வி. இதனால் இரு குடும்பத்திற்கும் விரிசல் புகுந்த வீட்டில் இவளை ஏற்க மறுக்கும் புது உறவுகள் இவைகளை தாண்டி இவளது படிப்பில் இவள் எப்படி வெற்றி கொள்கிறாள் என்பது தான் கதை.
சந்தோஷி, மார்ச் 31, 1987இல் பிறந்த ஒரு இந்திய திரைப்பட மற்றும் தொலைக்காட்சி நடிகை ஆவார். பாலா , ஜெய் மற்றும் ஹனிமூன் எக்ஸ்பிரஸ் படங்களில் நடித்ததின் மூலமாக அறியப்படுகிறார். மேலும் பிரதானமான தொலைக்காட்சித் தொடரான "அரசி"யில் இவரது நடிப்பு குறிப்பிடத்தக்கது.
கிமு 2025 - அசிரியாவின் ஷாம்சி அதாத் அமோரிட்டு மக்களை விரட்டியடித்து, அசூர் நகரத்தை தலைநகராக கொண்டு வடக்கு மெசொப்பொத்தேமியாவில் பழைய அசிரிய இராச்சியத்தை நிறுவுதல்.
கிமு 884 - 859 -அசிரிய மன்னர் இரண்டாம் அசூர்பனிபால், தலைநகரத்தை, அசூர் நகரத்திலிருந்து நிம்ருத்துக்கு மாற்றுதல். புது அசிரியப் பேரரசை நிறுவுதல்.
கிமு 746 - மன்னர் ஐந்தாம் அசூர் நிராரி அரண்மனைப் புரட்சியால் கொல்லபட்டார். எனவே மூன்றாம் திக்லத் பிலேசர் முடிசூட்டிக் கொண்டார்.
சுகைர் ஹமீட் அவர்களின் ஏணிப்படிகள் என்ற குறியீட்டு நாடகத்தில் பிரதான பாத்திரத்தில் நடித்த‍தன் மூலம் இலங்கை நாடக ஆர்வலருக்குத் தெரியவந்த அவர் தாசீசியஸ் அவர்களின் நெறியாள்கையில் பிச்சை வேண்டாம், கந்தன் கருணை போன்ற நாடகங்களில் பங்குகொண்டார். இவர்களுக்கு வேடிக்கை, கிரகங்கள் மாறுகின்றன, தூரத்து இடிமுழக்கம் ஆகிய நாடக‍ங்களை எழுதி நெறியாள்கை செய்தார். 1976இல் கொழும்பு லயன்வென்ற் அரங்கில் மேடையேறிய இந்திரா பார்த்தசாரதியின் 'மழை' நாடகமே இவர் முதன்முதல் தயாரித்து நெறியாள்கை செய்த நாடகம். இதில் இவரும் ஆனந்தராணியும் முக்கிய பாத்திரங்களில் நடித்தனர்.
இலங்கையின் எல்லாபகுதிகளிலும் ஈழத்தமிழர் வாழும் அனைத்து நாடுகளிலும் மேடையேறியதோடு சென்னையிலும் 2010இல் மேடையேறியது குறிப்பிடத்தக்கது.மழை, அரையும் குறையும், கண்ணாடி வார்ப்புகள் இலங்கை வானொலியில் ஒலிபரப்பாகியதுடன் கண்ணாடி வார்ப்புகள் ரூபவாகினியிலும் ஒளிபரப்பாகியது.
தமிழ் அவைக்காற்றுகைக் கழகத்தை உருவாக்கி இலங்கையிலும் புலம்பெயர் நாடுகளிலும் 62க்கு மேற்பட்ட நாடகங்களை நெறிப்படுத்தி மேடையேற்றிய இவர் எந்த கொள்கை கோட்பாடுகளுக்கும் ஆட்பட்டுவிடாமல் நாடகமே மூச்சாக கொண்டு நாடகத்தின் வளர்ச்சியில் தனது காத்திரமான விசாலமான பங்களிப்பை செலுத்தியிருக்கின்றார்.